එළැඹෙන ලෝක කුසලාන ක්‍රිකට් තරගාවලියෙන් අනතුරුව ශ්‍රී ලංකා පිලේ පුහුණුකරු ඕස්ට්‍රේලියානු ජාතික ට්‍රෙවර් බේලිස් එම තනතුරෙන් ඉවත් වන බැව් වාර්තාවකින් කියැවේ.වසර 3කට අධික කාලයක් පුරා සාර්ථකව ශ්‍රී ලංකා පිලේ පුහුණුකරු ලෙස කටයුතු කළ බේලිස් ලබන වසරේ දී ශ්‍රී ලංකාව, ඉන්දියාව හා බංග්ලාදේශයේ පැවැත්වීමට නියමිත ලෝක කුසලාන තරගාවලියෙන් පසු එම තනතුරෙන් ඉවත්වීමට සැළසුම්කොට තිබෙන බැව් වාර්තාවෙන් වැඩි දුරටත් සඳහන් වෙයි.47 හැවිරිදි බේලිස් මේ තීරණයට එළැඹ ඇත්තේ සිඩ්නි නුවර වෙසෙන සිය බිරිය හා දරුවන් දෙදෙනා සමඟ වැඩි කාලයක් ගත කිරීමේ අරමුණින් ය.“මම අලුත් රැකියාවක් සොයනවා” බේලිස් ‘සිඩ්නි මෝනින් හැරල්ඩ්’ පුවත්පතට පැවැසී ය.2007 අගෝස්තුª මස ශ්‍රී ලංකා පිලේ පුහුණුකාර තනතුර භාරගත් බේලිස් ශ්‍රී ලංකා පිලේ පුහුණුකරු තනතුරුට පත් 5 වැනි ඕස්ට්‍රේලියානු ජාතිකයා වෙයි.